Arrestat dak li kien ikkunsidrat bħala t-tieni l-iktar kriminali mfittex fl-Italja Ritratt: EPA Il-pulizija Brażiljana arrestat il-kap tal-mafja Taljana, li kien jinsab maħrub, Rocco Morabito fil-grigal ta' João Pessoa. Magħruf bħala ir-"re tal-kokaina ta' Milan", il-kap suspettat tal-organizzazzjoni kriminali 'Ndrangheta kien wieħed mill-aktar persuni mfittxija mill-1994. Morabito ġie arrestat fl-Urugwaj fl-2017, iżda ħarab mill-ħabs sentejn wara waqt li kien qed jistenna l-estradizzjoni lejn l-Italja. Huwa ġie kkundannat għal 30 sena in absentia minn qorti Taljana. Permezz ta' stqarrija, il-Ministeru tal-ġustizzja Brażiljan qal li Morabito ġie arrestat f'lukanda nhar it-Tnejn. Flimkien miegħu ġew arrestati żewġ barranin oħra, inkluż Taljan ieħor. Il-Ministeru qal li Morabito kien ikkunsidrat bħala t-tieni l-iktar kriminal imfittex fl-Italja u akkużat b'involviment mal-'Ndrangheta, li hija meqjusa bħala waħda mill-akbar u l-aktar organizzazzjoni kriminali li għandha poter fid-dinja.